หักปากกา
เวลานักเศรษฐศาสตร์พยากรณ์เศรษฐกิจ ไม่ใช่เรื่องง่าย ใครๆ ก็รู้ เพราะการทำนายล่วงหน้าเป็นปี ถ้าไม่ถูกก็ผิด
22 ต.ค. 2558

เวลานักเศรษฐศาสตร์พยากรณ์เศรษฐกิจ ไม่ใช่เรื่องง่าย ใครๆ ก็รู้ เพราะการทำนายล่วงหน้าเป็นปี ถ้าไม่ถูกก็ผิด
ดร.อมรเทพ จาวะลา ผู้อำนวยการสำนักวิจัย สายบริหารความเสี่ยง ธนาคารซีไอเอ็มบี ไทย เก็บสถิติการทำนายเศรษฐกิจของตัวเองไว้ว่า เมื่อปลายปีที่แล้วฟันธงว่าจีดีพีปี 2558 จะโต 2.5% จาก 3 ตัวถ่วง คือ หนี้ครัวเรือน ส่งออก ขาดแคลนแรงงาน
และขาดดุลแฝดสี่ คือ งบประมาณ บัญชีเดินสะพัด บัญชีเงินทุนและแรงงาน ตอนนั้นคนยังโลกสวยหลังมีรัฐบาลใหม่ว่าคนจะมีความเชื่อมั่นมากขึ้น เศรษฐกิจจะดี
แต่เวลาล่วงมาจนถึงปลายปี นึกไม่ถึงว่าสถานการณ์เศรษฐกิจแก้ไม่ง่าย ปีนี้ทำนายเศรษฐกิจไทยปี 2559 ว่าจะเจอปัญหา 5 สูง 6 ต่ำ ทำเศรษฐกิจโตต่ำกว่าศักยภาพ ห่วงเศรษฐกิจโลกชะลอทำไทยทรุดต่อเนื่อง
ถูกหรือผิด เดี๋ยวก็รู้ ดร.อมรเทพ บอกว่า ปากกามีไว้ให้หัก ฮ่า ฮ่า